als_Latn dik_Latn sag_Latn
Miliona njerëz janë mbledhur në disa prej qyteteve më të mëdha në Brazil duke protestuar kundër qeverisë së vendit e drejtuar nga Dilma Rousef.
Vetëm në Sao Paulo u mblodhën mbi 1 milionë njerëz për të protestuar kundër presidentes Rousef.
Ndërkohë tubime masive janë mbajtur edhe në 26 qytete të tjera të mëdha, duke përfshirë Rio de Zhanejro, Belo Horizonte, dhe kryeqytetin e vendit Brazilia.
Shkaku i këtyre protestave janë bërë disa akuza të opozitës të cilat lidhin presidenten me një aferë të madhe korrupsioni. Protestuesit kanë kërkuar dorëheqjen e presidentes dhe çuarjen e saj para drejtësisë.
Çuditërisht, zemërimi ka qenë aq i madh saqë protesta janë mbajtur edhe jashtë Brazilit, si në Londër, Lisbonë, Majemi, Nju Jork dhe Sidnei.
Thirrjet për largimin e Presidentes Dilma Rousef pas akuzave ndaj saj janë rritur më shumë pasi ajo filloi mandatin e saj të dytë në janar të këtij viti, edhe pse shumica e ekspertëve ligjorë në Brazil pretendojnë se largimi i saj nga detyra është i pamundur.
Kundërshtarët e Rousef janë të zemëruar pasi gjiganti i naftës “Petrobras”, kompania më e madhe e naftës në vend, e drejtuar dikur nga presidentja e Brazilit, u përfol në një skandal korrupsioni.
Nga viti 2003 deri në vitin 2010, Dilma Rousef ka qenë në detyrën e presidentes së kompanisë shtetërore “Petrobras”.
Opozita pretendon se gjatë periudhës që ajo ka qenë në këtë detyrë është përfshirë në afera korruptive dhe se ka marrë ryshfete.
Javën e kaluar Gjykata e Lartë braziliane vendosi të hapë një hetim për 54 persona duke përfshirë dhe politikanë me pretendimet për korrupsion.
/Shekulli Online/
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn